L 179/114
MT
Il-Ġurnal Uffiċjali tal-Unjoni Ewropea
14.7.2023
DEĊIŻJONI TAL-KUMITAT POLITIKU U TA’ SIGURTÀ (PESK) 2023/1457 tat-13 ta’ Lulju 2023 dwar il-ħatra tal-Kmandant tal-Forza tal-UE għall-operazzjoni militari tal-Unjoni Ewropea bil-ħsieb ta’ kontribut għas-sigurtà marittima fil-Punent tal-Oċean Indjan u fil-Baħar l-Aħmar (EUNAVFOR ATALANTA), u li tħassar id-Deċiżjoni (PESK) 2023/311 (EUNAVFOR ATALANTA/2/2023)
IL-KUMITAT POLITIKU U TA’ SIGURTÀ,
Wara li kkunsidra t-Trattat dwar l-Unjoni Ewropea, u b’mod partikolari l-Artikolu 38 tiegħu, Wara li kkunsidra l-Azzjoni Konġunta tal-Kunsill 2008/851/PESK tal-10 ta’ Novembru 2008 dwar operazzjoni militari talUnjoni Ewropea bil-ħsieb ta’ kontribut għas-sigurtà marittima fil-Punent tal-Oċean Indjan u fil-Baħar l-Aħmar (EUNAVFOR ATALANTA) (1), u b’mod partikolari l-Artikolu 6(1) tagħha, Billi: (1)
Skont l-Artikolu 6(1) tal-Azzjoni Konġunta 2008/851/PESK, il-Kunsill awtorizza lill-Kumitat Politiku u ta’ Sigurtà (KPS) sabiex jieħu d-deċiżjonijiet rilevanti dwar il-ħatra tal-Kmandant tal-Forza tal-UE għall-operazzjoni militari talUnjoni Ewropea bil-ħsieb ta’ kontribut għas-sigurtà marittima fil-Punent tal-Oċean Indjan u fil-Baħar l-Aħmar (EUNAVFOR ATALANTA) (il-“Kmandant tal-Forza tal-UE”).
(2)
Fis-7 ta’ Frar 2023, il-KPS adotta d-Deċiżjoni (PESK) 2023/311 (2), li taħtar lill-Viċi Ammirall Juan María IBAÑEZ MARTÍN bħala l-Kmandant tal-Forza tal-UE.
(3)
Fit-23 ta’ Mejju 2023, l-awtoritajiet militari Taljani pproponew il-ħatra tal-Viċi Ammirall Fabrizio RUTTERI biex jieħu post il-Viċi Ammirall Juan María IBAÑEZ MARTÍN bħala l-Kmandant tal-Forza tal-UE mis-17 ta’ Lulju 2023.
(4)
Fit-2 ta’ Ġunju 2023, il-Kmandant tal-Operazzjoni tal-UE ta’ NAVFOR ATALANTA appoġġa dik il-ħatra proposta.
(5)
Fid-9 ta’ Ġunju 2023, il-Kumitat Militari tal-UE appoġġa r-rakkomandazzjoni magħmula mill-awtoritajiet militari Taljani.
(6)
Jenħtieġ li tittieħed deċiżjoni dwar il-ħatra tal-Viċi Ammirall Fabrizio RUTTERI.
(7)
Għalhekk jenħtieġ li d-Deċiżjoni (PESK) 2023/311 titħassar,
ADOTTA DIN ID-DEĊIŻJONI:
Artikolu 1 Il-Viċi Ammirall Fabrizio RUTTERI huwa b’dan maħtur bħala l-Kmandant tal-Forza tal-UE għall-operazzjoni militari talUnjoni Ewropea bil-ħsieb ta’ kontribut għas-sigurtà marittima fil-Punent tal-Oċean Indjan u fil-Baħar l-Aħmar (EUNAVFOR ATALANTA) mis-17 ta’ Lulju 2023.
Artikolu 2 Id-Deċiżjoni (PESK) 2023/311 hija b’dan imħassra.
(1) ĠU L 301, 12.11.2008, p. 33.
(2) Id-Deċiżjoni tal-Kumitat Politiku u ta’ Sigurtà (PESK) 2023/311 tas-7 ta’ Frar 2023 dwar il-ħatra tal-Kmandant tal-Forza tal-UE għalloperazzjoni militari tal-Unjoni Ewropea bil-ħsieb ta’ kontribut għas-sigurtà marittima fil-Punent tal-Oċean Indjan u fil-Baħar l-Aħmar (EUNAVFOR ATALANTA), u li tħassar id-Deċiżjoni (PESK) 2022/2205 (EUNAVFOR ATALANTA/1/2023) (ĠU L 40, 10.2.2023, p. 24).